Porisse vajunud bussijaam  ühe väikelinna väravas  mind tervitab    vaid sügistuulte kisa  siin auke tänavais täidab    kõõlun eluta majade koridorides  seinad mu ümber pragunevad    otsin möödunu soojust  kaotatud mõttekilde  õhku eksinud sosinaid  mõnd jalajälge    tuuled ikka karjuvad  liiga kaua pidanud  ootama    neid keegi ei kuula    lukku on keeratud  aknad  uksed  südamed.